- kim
                                           udskrift
                                                 af
                           sø- & handelsrettens dombog
                                          ____________
                                             dom
afsagt den 8. februar 2013 af sø- og handelsretten sammensat af michael b. elmer (retsformand) og
de sagkyndige medlemmer kai wøldike bested og anders madsen
v-53-11 og v 108-11                   tromborg aps
                                      (advokat johnny petersen)
                                      mod
                                      ferrosan a/s
                                      (advokat sture rygaard)
                                      og
                                      onenine57 pte limited
                                      ferrosan a/s
                                      (advokat sture rygaard)
                                      mod
                                      tim schyberg
                                      marianne tromborg schyberg
                                      (advokat johnny petersen)
påstande
tromborg aps (i det følgende: tromborg) har nedlagt påstand om, at ferrosan a/s (i det føl-
gende: ferrosan) og onenine57 pte limited (i det følgende: onenine57) forbydes at gøre
brug af det af tromborg frembragte koncept for butiksindretning som vist i sagens bilag 1 og
                                                 -2-
af fotografier fra butikken tidligere beliggende på orchard road i singapore på hjemmesider
eller i andre sammenhænge, og tilpligtes in solidum at betale tromborg 500.000 kr., subsidi-
ært hver for sig 250.000 kr., alt med rente fra den 10. maj 2011.
ferrosan har påstået frifindelse og nedlagt følgende påstande:
1.     tromborg skal:
1.1    anerkende at have handlet i strid med markedsføringslovens § 1 og/eller § 3, stk. 2, ved
       at true med at rette henvendelse om sagen til pfizer og efterfølgende rette henvendelse
       til pfizers advokat som udvist af sagens bilag r, s, t og u, og ved til journalist malene
       severinsen med henblik på offentliggørelse i dagbladet børsen at have udtalt:
       -    at ferrosan a/s har ”snyltet” på tromborg og ”overtrådt tromborgs immaterielle
            rettigheder”
       -    at ferrosan har begået ”en svinestreg og tyveri”
       -    at ferrosan skulle ”snyde og begå ulovligheder”
       -    at ferrosan er årsag til, at tromborg ”er sat flere år tilbage i asien” som udvist af
            bilag v.
b.     betale ferrosan 50.000 kr. med rente fra den 4. november 2011
c.     straffes for overtrædelse af markedsføringslovens § 30, stk. 5, jf. stk. 3, jf. § 3, stk. 2
d.     for egen regning i en periode på 3 måneder lade domskonklusionen offentliggøre på
       forsiden af alle sine hjemmesider, herunder www.tromborg.com, samt i dagbladet bør-
       sen i en annonce af samme omfang og med mindst samme placering som den i bilag v
       viste artikel, subsidiært i et omfang og i en periode som nærmere bestemt efter rettens
       skøn.
2.     tim schyberg skal anerkende at have handlet i strid med markedsføringslovens § 1
       og/eller § 3, stk. 2, subsidiært medvirket til tromborg aps´ overtrædelse heraf, mere
       subsidiært handlet erstatningsansvarspådragende, alt ved at true med at rette henven-
       delse til pfizer vedrørende sagen og efterfølgende rette henvendelse til pfizers advokat
       vedrørende sagen som udvist af bilag r, s, t og u.
                                                 -3-
3.    marianne tromborg schyberg skal anerkende at have handlet i strid med markedsfø-
      ringslovens 1 og/eller § 3, stk. 2, subsidiært at have medvirket til tromborg aps´ over-
      trædelse heraf, mere subsidiært at have handlet erstatningsansvarspådragende, ved til
      journalist malene severinsen med henblik på offentliggørelse i dagbladet børsen at ha-
      ve udtalt, jf. sagens bilag v:
      -   at ferrosan a/s har ”snyltet” på tromborg og ”overtrådt tromborgs immaterielle
          rettigheder”
      -   at ferrosan har begået ”en svinestreg og tyveri”
      -   at ferrosan skulle ”snyde og begå ulovligheder”
      -   at ferrosan er årsag til, at tromborg ”er sat flere år tilbage i asien”.
      -
4.    tim schyberg og marianne tromborg schyberg skal:
4.1   straffes for overtrædelse af, subsidiært medvirken til overtrædelse af markedsførings-
      lovens § 30, stk. 3, jf. § 3, stk. 2.
b.    in solidum med tromborg, subsidiært alene, betale ferrosan 50.000 kr. med rente fra
      den 4. november 2011.
c.    in solidum med tromborg, subsidiært alene, for egen regning i en periode på 3 måne-
      der lade domskonklusionen offentliggøre på forsiden af alle tromborgs hjemmesider,
      herunder www.tromborg.com, samt i dagbladet børsen i en annonce af samme om-
      fang og med mindst samme placering som den i bilag v viste artikel, subsidiært i et
      omfang og i en periode som nærmere bestemt efter rettens skøn.
tromborg, tim schyberg og marianne tromborg schyberg har påstået frifindelse over for ferro-
sans påstande.
onenine57 er udeblevet under sagen uden at have afgivet svarskrift.
oplysningerne i sagen
onenine57 er importør og forhandler af kosmetiske produkter af forskellige mærker i sin-
gapore og indgik den 2. maj 2008 med tromborg en distributor agreement (forhandlerafta-
                                                      -4-
le), hvorefter onenine57 skulle forhandle tromborg-produkter i sin ny butik på orchard
road i singapore.
       kontrakten indeholdt ingen bestemmelser om butiksindretning eller om eksklusivitet.
efter aftalens pkt. 15.8 skulle ”*t+his contract … be governed by the laws of denmark” og “[t]he
maritime and commercial court of copenhagen shall apply danish law to the merits of any dispute
or claim, without reference to rules of conflict of laws.”
       onenine57 indrettede i samarbejde med designbureauet p three butikken på orchard
road i overensstemmelse med tromborgs ønsker.
       den 22. januar 2009 gav onenine57 tromborg påkrav om at overholde forhandlerkon-
traktens bestemmelser og undlade at kræve forudbetaling på 50 % i forbindelse med oneni-
ne57’s bestilling af varer hos tromborg. samtidig oplyste onenine57, at de agtede at om-
danne butikken på orchard road i singapore til en multibrandforretning.
       da tromborg ikke efterkom påkravet, ophævede onenine57 den 23. februar 2009 for-
handleraftalen som væsentligt misligholdt af tromborg.
       den 14. april 2009 udsendte onenine57 en pressemeddelelse om, at onenine57 havde
indgået aftale med ferrosan om forhandling af imedeen-tabletter fra butikken på orchard
road i singapore.
       den 19. april 2009 indeholdt ferrosans hjemmeside en henvisning til et billede af bu-
tikken på orchard road i singapore, som dog blev fjernet, straks efter at tromborg havde
gjort ferrosan opmærksom på, at tromborg mente, at billedet krænkede tromborgs rettig-
heder. tromborg blev underrettet om fjernelsen ved mail af 21. april 2009.
       ved brev af 11. april 2011 rejste tromborgs advokat forskellige krav over for ferrosan
bl.a. under anbringende af, at ferrosan havde krænket tromborgs rettigheder til sit butiks-
koncept ved at lade imedeen produkter sælge fra butikken i orchard road i singapore.
       tim schyberg, der angav sig som chief intellectual property officer i tromborg, skrev
den 27. april 2011 bl.a. følgende i en mail (sagens bilag r) til frederik strömholm, som var
direktør i kapitalfonden altor, der den 7. februar 2011 havde udsendt pressemeddelelse om,
at altor var ved at afhænde ferrosan consumer health til medicinalfirmaet pfizer inc.:
       ”hvis du ønsker, at den åbenlyse krænkelsessag skal løses i mindelighed og god tro, ser
       vi frem til at høre fra dig inden fredag den 29. april, ellers vil vi uden yderligere varsel
       retsforfølge ferrosan og samtidig informere pfizer mm.”
                                                    -5-
den 6. maj 2011 skrev tim schyberg endvidere bl.a. følgende i en mail til pfizers advokat,
camilla c. collet (bilag s), som samme dag blev fulgt op med en mail med fremsendelse af
stævningen (bilag t):
       ”jeg gør dig venligst opmærksom på, at d.d. har tromborgs advokat fået instruktioner
       om stævning af ferrosan. jeg går ud fra, at du informerer pfizer herom. ”
ved mail af 23. august 2011 sendte tim schyberg tromborgs replik i sagen til advokat col-
lett med følgende bemærkning (bilag u):
       ”du bedes venligst bekræfte, at du har modtaget denne e-mail og informeret pfizer her-
       om ellers ser tromborg sig nødsaget til at orientere pfizers topledelse i new york om
       sagens alvor. herunder erstatninger (punitive damages) og ferrosans i pivende
       ond tro og med fuldt overlæg (willful conduct) krænkelser af tromborgs imma-
       terielle rettigheder samt bundulovlige forretningsmetoder (business crimes and
       fraud).
              dertil kommer den brede omtale, sagen vil få. …”
marianne tromborg schyberg udtalte sig om sagen til en journalist på børsen, der under
overskriften ”ferrosan stævnes for koncepttyveri” den 26. august 2011 på side 18 bragte en
større artikel herom (bilag v), hvori der bl.a. stod:
       ”tromborg beskylder ferrosan for uden tilladelse at have placeret produktserien ime-
       deen i tromborgs konceptbutik i singapore samt for at kopiere tromborgs koncept til
       åbning af en ny butik i kina. dertil kommer, at ferrosan ifølge tromborg har lagt billeder
       ud på selskabets hjemmeside af deres nye imedeen-butik i singapore. en nyhed, der lan-
       ceres i hele verden. men billederne er af tromborgs butik.””det er ikke hverdagskost, at
       vi ser et sådant snylteri på et helt butikskoncept. jeg har rådgivet min klient om, at
       tromborg har en solid sag,”siger advokat …, der repræsenterer tromborg.
i de følgende afsnit af artiklen citeres tromborgs direktør marianne tromborg schyberg for
at have udtalt: ”… de har snyltet på os og … overtrådt vores immaterielle rettigheder.” i en hermed
sammenhængende kortere artikel på side 19 i samme nummer af børsen citeres direktør ma-
rianne tromborg schyberg endvidere for følgende udtalelser: ”dertil kommer den afmagt og
skuffelse, man oplever ved at se et stort dansk firma lave sådan en svinestreg og tyveri”, og: ”sagen
… har … sat virksomheden flere år tilbage i asien.” ”næste skridt er forhåbentlig at få en dom, der
viser, at … man ikke [må] snyde og begå ulovligheder”.
                                                -6-
forklaringer
marianne tromborg schyberg har forklaret, at hun er grundlægger og direktør af tromborg
aps. virksomheden sælger økologiske velvære- og hudplejeprodukter med et videnskabe-
ligt tilsnit. brandet tromborg betyder rigtig meget. hun har skrevet i bøger og kataloger om
filosofien bag mærket, som er, at produkternes omgivelser skal være holdt i ”lyst og enkelt”,
” i hvidt og lyseblåt” og afspejle ”less is more” og skandinavisk stil. produkterne sælges via
distributører i sverige, norge og enkelte butikker andre steder. distributørerne skal have fi-
losofien ind under huden, da de skal agere som tromborg. i danmark har de egne butikker,
men de sælger også meget på nettet. omsætningen i 2011 var på ca. 50 mio. kr. de havde på
det pågældende tidspunkt ingen omsætning i asien, da de først skulle til at starte op i asien.
        markedsføring af produkterne sker på luksussteder, f.eks. illum og louisiana, hvor
tromborg-standen ligger som en lysende plet. konceptet er frembragt af virksomhedens
kreative direktør michael wendt. der forelå på det omhandlede tidspunkt ingen designma-
nual.
        de blev på et tidspunkt kontaktet af jan vistisen og david ng fra onenine57. de syn-
tes, at tromborg var et unikt produkt, som byggede på et godt skandinavisk koncept, og de
ville gerne sælge produkterne i asien via distributører. parterne havde en dialog i 4-5 måne-
der omkring, hvordan det skulle foregå, og onenine57 var i den forbindelse i danmark,
hvor de bl.a. så tromborgs show-room. det oplæg, som onenine57 efterfølgende præsente-
rede for dem, lå meget langt fra tromborgs koncept og filosofi - så det var en ”ommer”.
        distributørerne må kun sælge andre produkter efter aftale, hvilket også gælder one-
nine57. onenine57 måtte således ikke have noget at gøre med imedeen, hvis de skulle sælge
tromborg. der var tale om en mundtlig aftale herom, idet onenine57 sagde, at de ikke ville
sælge andre produkter. onenine57 havde dog enkelte andre produkter, f.eks. solcreme og
læbepomade fra en anden dansk producent. de aftalte, at de skulle koncentrere sig om
tromborg, men det står ikke i aftalen, som er lavet af tim schyberg. der står heller ikke no-
get om at de skulle åbne en konceptstore og et eventuelt antal, men det var det, onenine57
sagde, at de ville.
                                                 -7-
       onenine57 ønskede at få tilsendt opskrifter på produkterne og sagde at det var pga.
lovgivningen. men de ønskede opskrifter blev ikke udleveret.
       tromborg-butikken åbnede den 1. september 2008. der var et gigantisk presseopbud,
og ambassadøren åbnede butikken. der var rigtig megen omtale i medierne, og hun havde
møder med journalister vedrørende deres filosofi.
       jan vistesen kom til danmark i september 2008 med en forespørgsel vedrørende side-
løbende salg af imedeen, som de straks afviste. hun ringede efterfølgende til ferrosan og tal-
te med per iver nielsen, der er ansvarlig for imedeen, og han gav udtryk for, at tromborg
ikke kunne gøre noget i forhold til ferrosan. det var hendes opfattelse, at ferrosan var med-
ansvarlig for idéen om sideløbende salg af imedeen. hun ringede også til maureen law fra
onenine57 og sagde, at de ikke ville være med til at imedeen blev solgt sideløbende med
tromborgs produkter. maureen law sagde, at ”arkitekten” til denne ide var benedicte lan-
ge. i forbindelse med stævningen ringede hun til benedicte lange for at høre, om det var
hendes ide.
       den 4. maj fik hun en mail fra david ng, hvor han fortalte, at de havde bestemt sig for
ikke at sælge imedeen produkter i butikken på orchard road. efterfølgende fik hun en op-
ringning fra martin just, der havde været forbi butikken og kunne fortælle, at der fortsat var
imedeen produkter i denne. hun ringede med det samme til onenine57. i midten af april
2009 fik hun endvidere mail og billeder af butikken på orchard road fra jakob pedersen,
hvoraf det fremgik, at imedeen produkter solgtes sammen med tromborg produkter. hun
ringede herefter uden held igen til ferrosan igen for at få det stoppet.
       journalisten, der har skrevet artiklen i børsen, har selv taget kontakt til hende. citater-
ne i artiklen er korrekte. hun har ikke udtalt sig til andre. hun husker ikke, om hun sagde til
journalisten, at tromborg ophævede aftalen.
tim schyberg har forklaret, at han er medejer af tromborg aps og gift med marianne trom-
borg schyberg. distributionsaftalen er udarbejdet af ham i samarbejde med forskellige dan-
ske advokater.
       pressemeddelelsen af 7. februar 2011 vedrørende altors salg af ferrosan til pfizer har
han aldrig set før.
                                                 -8-
        han sendte mailen af 27. april 2011 til frederik strömholm for at komme i dialog med
ferrosan, så sagen kunne lukkes. han vidste, at strömholm var partner i altor. hans formål
med henvendelsen var at komme i kontakt med en fornuftig person, der kunne lukke sagen.
michael wendt har forklaret, at han er medgrundlægger af og kreativ direktør i tromborg
aps. han er ophavsmand til tromborgs koncept for butiksindretning, hvis kerne er lys,
funktionalitet, enkelhed og strømlinethed. i sit arbejde med konceptet har han prøvet at sæt-
te sig ind i marianne tromborgs tanker og filosofi og søgt at transformere disse til butikker-
ne. på daværende tidspunkt i 2008 var der ikke udarbejdet nogen designmanual. det findes
der i dag.
        i forbindelse med indretningen af butikken på orchard road i singapore, var maureen
law i danmark for at se tromborgs show-room. der var endvidere mange samtaler og drøf-
telser. oplægget fra onenine57 blev ikke godkendt, hvilket han begrundede og kommente-
rede. efterfølgende havde de en dialog, hvori han deltog. butikkens endelige udtryk var i
overensstemmelse med tromborgs koncept. det var på dette tidspunkt ikke andre tilsvaren-
de konceptbutikker i asien.
        også tromborgs shop i illum er i overensstemmelse med konceptet, men dog tilrettet i
forhold til den plads, der er til rådighed. der er andre kosmetikmærker i illum, men trom-
borgs koncept er unikt. det indeholder ingen krav til valg af møbler og inventar, som kan
vælges afhængigt af stedet. indretningen er således ikke bundet til bestemte møbler. trom-
borg tilpasser således konceptet efter lokalitet og pladsforhold, således at der ikke er 50 ens-
artede butikker, ligesom designet i tidens løb også er undergået visse ændringer.
benedicte lange har forklaret, at hun fra 1998-2009 var ansat hos ferrosan, i 2008- 2009 som in-
ternational sales director. fra september 2008 gik ferrosan over til at benytte distributører
og forhandlere. onenine57 blev valgt som distributør, fordi de tilbage i 90´erne været med
til at bygge ferrosan op.
        hun var bekendt med, at der blev foretaget salg af tromborg-produkter i en butik på
orchard road. hun husker ikke, hvornår distributionsaftalen blev underskrevet, eller hvor-
når salget af ferrosans produkter påbegyndtes i butikken på orchard road.
                                                -9-
       hun vidste, at onenine57 ville promovere ferrosans produkter sammen med trom-
borgs i butikken på orchard road. det var ikke hendes ide, men hun var kommet med ideen
om, at onenine57 kunne være et godt valg som distributør af imedeen-produkter, velviden-
de, at onenine57 også solgte tromborgs produkter. dette drøftede hun med ledelsen. det er
op til distributører selv at bestemme, hvordan de vil sælge og markedsføre de enkelte pro-
dukter på deres territorium. ferrosan opfatter ikke tromborg som en konkurrent og havde
derfor ikke problemer med, at imedeen og tromborgs produkter solgtes samme sted.
henrik dessau har forklaret, at han i den pågældende periode var ansat i ferrosans it-
afdeling.    billederne,  som    nævnes    i   tromborgs    påstande,    er  fra  hjemmesiden
www.imedeen.com.sg, der er på det selvstændige toplevel.sg-domæne i singapore. siden
henvender sig til personer i singapore og det lokale marked.
       det er meget normalt, at distributører kan lægge billeder op på sådanne sider. både
han, maureen law og onenine57 ville kunne lægge billeder op på siden.
per iver nielsen har forklaret, at han i 2008-2010 var managing director i ferrosan. salget af
imedeen startede i begyndelsen af 90´erne. imedeen er en tablet, der stimulerer produktio-
nen af visse celler i huden, så man får en pænere hud. der er tale om et oralt skincare pro-
dukt, dvs. hudpleje indefra. han betragter ikke tromborg som nogen konkurrent til ferro-
san.
       imedeens emballage var i 2008 globalt set gul med en hvid bølge. han ved ikke, hvor-
når denne emballage var fuldt ud implementeret i singapore.
       onenine57 bestemte som distributører selv, hvordan produkterne skulle markedsfø-
res, det blander ferrosan sig ikke i. ferrosan har ingen distributører, der ikke også har andre
produkter end ferrosans, og ferrosan ville aldrig åbne en butik kun med imedeen-
produkter. jo flere mærker, der sælges sammen, jo større bliver kontaktfladen til eventuelle
kunder.
       de lokale hjemmesider var rettet mod de lokale forbrugere, og distributørerne kunne
selv lægge ting op på hjemmesiderne.
       han kunne godt huske, at han havde flere samtaler med marianne tromborg omkring
onenine57´s sideløbende salg af imedeen. hun overfusede ham i telefonen og gjorde gæl-
                                              - 10 -
dende, at ferrosan krænkede tromborgs rettigheder. der var bl.a. problemer vedrørende
nogle billeder på hjemmesiden. ferrosan ønskede ikke at krænke nogens rettigheder, og bil-
lederne var ikke lagt på hjemmesiden med dette formål, så de blev straks fjernet fra hjemme-
siden.
parternes synspunkter
tromborg har gjort gældende, at tromborgs koncept for butiksindretning er unikt og nyder
ophavretlig beskyttelse, idet det er fremkommet ved en selvstændig skabende indsats, jf. mi-
chael wendts forklaring. uanset at der på det pågældende tidspunkt ikke eksisterede en de-
signmanual, må man tage udgangspunkt i den konkrete indretning af butikken i orchard
road.
       på baggrund af michael wendts forklaring kan det lægges til grund, at ophavsmanden
til tromborgs koncept for butiksindretning er michael wendt, der er kreativ direktør. han
har givet udførlige anvisninger vedrørende indretning af butikken og været i løbende dialog
omkring indretningen. det er normalt, at der er flere involveret, her p three og flere hånd-
værkere, men det afgørende af, hvem der er kommet med det kreative input – og det er mi-
chael wendt.
       det fremgår af sagen, at onenine57 bruger et identisk koncept for butiksindretning til
salg og markedsføring af imedeen, hvorved tromborgs eneret til butikskonceptet krænkes,
jf. ophavsretslovens § 2. tromborgs koncept for butiksindretning er så unikt og særpræget,
at det også nyder beskyttelse efter markedsføringslovens § 1. onenine57 har i ond tro fore-
taget en slavisk efterligning af dette koncept med henblik på at snylte på tromborgs good-
will og renommé og har derved handlet i strid med markedsføringslovens § 1 om god mar-
kedsføringsskik.
       ferrosan og onenine57 har uretmæssigt brugt tromborgs varemærke til salg af ime-
deen produkter fra en butik, hvor varemærket tromborg har en fremtrædende placering, og
ved at lade varemærket tromborg fremgå af fotografier på ferrosans hjemmeside, jf. vare-
mærkelovens § 4, stk. 1.
       det må lægges til grund, at ophavsretskrænkelsen er begået i danmark og af ferrosan,
idet ledelsen i ferrosan nødvendigvis må have været involveret i beslutningen om, hvordan
                                                   - 11 -
imedeen skulle markedsføres og sælges hos distributører og via internettet, herunder for så
vidt angår den konkrete, markante brug af varemærket tromborg i relation til salg af ime-
deen produkter fra butikken på orchard road. under alle omstændigheder må salget være
sket efter aftale eller i hvert fald i fælles forståelse med ferrosan, jf. benedicte langes forkla-
ring.
       den danske markedsføringslov finder anvendelse, idet de kommercielle beslutninger
om at kopiere tromborgs koncept for butiksindretning udspringer fra danmark, og billeder-
ne af butikken på orchard road kan ses på ferrosans hjemmeside, som også er rettet mod
danmark.
       tromborg har ikke udvist retsfortabende passivitet.
       ferrosan har forsætligt krænket tromborgs rettigheder og skal betale erstatning, godt-
gørelse og rimelig vederlag til tromborg, jf. ophavsretslovens § 83, varemærkelovens § 43 og
markedsføringslovens § 20. tromborg kan kræve 500.000 kr., idet det lidte tab må antages at
være større.
       der er hverken ved henvendelsen til pfizer eller udtalelserne til journalist malene se-
verinsen sket nogen krænkelse efter markedsføringslovens § 1 og/eller § 3, stk. 2, idet udsag-
nene ikke er fremsat i markedsføringsøjemed.
       marianne tromborg schyberg og tim schyberg har handlet som repræsentanter for
tromborg aps og ikke som privatpersoner og kan i givet fald ikke personligt være ansvarli-
ge for nogen krænkelse, jf. herved princippet i erstatningslovens § 23.
       marianne tromborg schybergs udtalelser til journalist malene severinsen til artiklen i
børsen var alene svar på en henvendelse fra journalisten. det var ikke marianne tromborg,
der havde taget kontakt til journalisten, og udtalelserne havde intet at gøre med markedsfø-
ring af tromborgs produkter. marianne tromborg havde ikke indflydelse på, om historien
blev samlet op af andre medier. ferrosan har endvidere haft lejlighed til at kommentere ud-
talelserne i forbindelse med artiklen i børsen.
       hverken tromborg aps, marianne tromborg eller tim schyberg har handlet ansvars-
pådragende, og der er derfor ikke er grundlag for erstatning, endsige for at idømme marian-
ne tromborg schyberg eller tim schyberg straf.
                                              - 12 -
       ferrosans krav om offentliggørelse af domskonklusionen er fuldstændigt uproportio-
nalt, og der må i den forbindelse også lægges vægt på, at ferrosan har haft lejlighed til at
kommentere artiklen, men ikke har ønsket at gøre dette.
       onenine57 er udeblevet under sagen og skal dømmes i overensstemmelse med trom-
borgs påstande. sagen skal afgøres efter dansk ret, jf. distributionsaftalens pkt. 15.8. billeder-
ne er vist på ferrosans hjemmeside, der også er tilgængelig i danmark. påstandene i forhold
til onenine57 og ferrosan er baseret på samme materielle indhold. bevisvurderingen og -
tærsklen er langt lavere i forhold til onenine57, som er udeblevet under sagen, end i forhold
til ferrosan.
ferrosan har gjort gældende, at tromborg har udvist retsfortabende passivitet, idet der gik
næsten to år, fra tromborg sidst rettede henvendelse til ferrosan, og indtil ferrosan modtog
brevet af 11. april 2011.
       tromborgs såkaldte koncept for butiksindretning nyder ikke ophavsretligt beskyttelse,
da det ikke er fremkommet ved nogen selvstændig skabende indsats og ikke opfylder krave-
ne om særpræg og adskillelsesevne.
       michael wendt har forklaret, at kernen i konceptet er lys, funktionalitet, enkelhed og
strømlinethed, men at selve inventaret ikke er specificeret. efter denne forklaring og mail-
korrespondancen i sagen har tromborg alene bidraget med generelle tanker og bemærknin-
ger til indretningen, men intet konkret. der fandtes på det relevante tidspunkt ikke nogen
designmanual, og et butikskoncept er derfor ikke materialiseret på en sådan måde, at det kan
godtgøres, hvad det nærmere går ud på.
       det er således p three, som var engageret, instrueret og betalt af onenine57, og såle-
des onenine57’s egne designere, der har frembragt butikken. tromborg kan derfor ikke
hævde nogen ret til indretningen. ferrosan er på ingen måde ansvarlig for indretningen af
butikken i singapore og kan således ikke have krænket tromborgs påståede rettigheder, så
meget mere som butikken i singapore ikke har været tilgængelig for almenheden i danmark.
ferrosans hjemmeside retter sig ikke specielt mod danmark.
       onenine57 markedsførte og solgte produkterne fra sin fysiske butik på orchard road i
singapore, der blev vist på hjemmesiden www.imedeen.com.sg, som alene retter sig mod
singapore. idet de omstridte handlinger hverken udsprang af eller havde virkning i dan-
                                                 - 13 -
mark, finder den danske markedsføringslov, der er territorialt begrænset til danmark, ikke
anvendelse. der er under sagen ikke forelagt nogen oplysninger vedrørende markedsfø-
ringslovgivningen i singapore, som må antages at adskille sig væsentligt fra den danske lov-
givning. det er under alle omstændigheder ikke godtgjort, at butiksindretningen i singapore
skaber nogen rettigheder for tromborg. om der er sket krænkelse af tromborgs varemærke-
rettigheder, må i givet fald bedømmes efter lovgivningen i og af den kompetente ret i singa-
pore.
        der er intet grundlag for at tilkende tromborg nogen økonomisk kompensation.
        baggrunden for tromborgs og marianne tromborg schyberg og tim schybergs ad-
færd i forhold til de to e-mails var, at de havde læst, at ferrosan var ved at blive solgt til pfi-
zer, og forsøgte at presse ferrosan og pfizer til at sørge for, at de fik et beløb. tim schybergs
forklaring omkring baggrunden for henvendelsen er utroværdig. han ville i realiteten ud-
nytte den følsomme situation, som ferrosan var i, ved at true med at gå til pfizer. når man
på denne måde retter henvendelse til en tredjemand, skal man være særligt påpasselig med
ikke at optræde illoyalt over for nogen, som man betragter som konkurrent.
        artiklen i børsen indeholdt nogle meget hårde beskyldninger, og citaterne var fuld-
stændigt ubegrundede. de pågældende e-mails er afsendt af tim schyberg, og marianne
tromborg schyberg har som grundlægger og medejer udtalt sig, således at de og tromborg
som arbejdsgiver er ansvarlige for skaden. det var både adækvat og påregneligt, at artiklen
ville blive udbredt til andre medier, og de er derfor også ansvarlige for skaden ved udbre-
delsen. udsagnene var egnede til betydeligt at skade ferrosan, der har været nødt til at for-
klare, hvorfor de fremsatte beskyldninger er grundløse, og således har været udsat for en
markedsforstyrrelse, hvis økonomiske værdi kan opgøres skønsmæssigt. fremsættelsen af
de urigtige og meget grove udsagn bør medføre straf ikke blot for tromborg, men tillige for
tim schyberg og marianne tromborg schyberg, jf. markedsføringslovens § 30, stk. 5, jf. stk.
3, jf. § 3, stk. 2. betingelserne er endvidere til stede for at pålægge ikke blot tromborg, men
tillige tim schyberg og marianne tromborg schyberg at betale godtgørelse og erstatning til
ferrosan, jf. markedsføringslovens § 20, sammenholdt med erstatningsansvarslovens § 26 om
tort.
sø- og handelsrettens afgørelse
                                                - 14 -
forhandleraftalen (”distributor agreement”) af 2. maj 2008 mellem tromborg aps og one-
nine57 indeholdt ingen bestemmelser om, at onenine57 skulle overholde et bestemt butiks-
koncept, eller om, at onenine57 ikke måtte markedsføre andre varemærker inden for skøn-
hedsbranchen.
       marianne tromborg har i sin forklaring med støtte fra michael wendt angivet, at det
specielle ved tromborgs butikskoncept er, at produkternes omgivelser skal være holdt ”lyst
og enkelt”, ”i hvidt og lyseblåt”, samt afspejle ”less is more” og skandinavisk stil.
       sådanne generelle formuleringer er imidlertid i sig selv ikke noget butikskoncept. hel-
ler ikke det forhold, at butikken på orchard road af et arkitektfirma blev indrettet med hen-
blik på at leve op til sådanne mere generelle formuleringer, er i sig selv udtryk for et design-
koncept.
       rettens sagkyndige medlemmer oplyser i den forbindelse med retsformandens tiltræ-
den, at det er sædvanligt, at der ved indretning af butikker for mærkevarer skal følges detal-
jerede designmanualer, og at inventar og andre materialer til brug ved indretningen skal le-
veres af eller nøje svare til anvisninger fra indehaveren af varemærket, der ligeledes følger
op på anvisningerne ved at føre kontrol hermed.
       i den foreliggende sag fandtes på det relevante tidspunkt ingen sådan designmanual,
ligesom stole, borde og hylder i vidt omfang var standardvarer, jf. herved michael wendts
forklaring, hvorefter tromborg ikke fulgte sine egne ideer absolut, men tilpassede dem efter
lokalitet og pladsforhold, ligesom designet i tidens løb undergik en række ændringer.
       retten finder det på denne baggrund ikke godtgjort, at tromborg på det for sagen re-
levante tidspunkt havde noget designkoncept.
       kontrakten med onenine57 indeholdt endvidere ingen regler, der var til hinder for, at
onenine57 tillige forhandlede andre mærker eller i øvrigt varer fra andre producenter inden
for skønhedsbranchen.
       de sagkyndige medlemmer af retten bemærker i den forbindelse, at multibrandmar-
kedsføring er ganske sædvanlig og i almindelighed til betydelig fordel for alle mærker og
produkter. retsformanden tiltræder dette.
       det lægges til grund, at onenine57, der som lokal selvstændig forhandler kendte mar-
kedet bedst, og som selv havde interesse i at fremme salget af tromborgs produkter mest
                                               - 15 -
muligt, i begyndelsen af 2009 besluttede at ændre butikken på orchard road til en multi-
brandforretning, samtidig med, at onenine57 varslede ophævelse af kontrakten, hvis trom-
borg ikke i strid med kontraktens bestemmelser ophørte med sit krav om forudbetaling af 50
% af varernes pris i forbindelse med onenine57’s bestilling af produkter hos tromborg. idet
tromborg trods onenine57’s påkrav herom ikke ophørte med i strid med kontrakten at
kræve forudbetaling af 50 %, blev kontrakten den 23. februar 2009 med rette ophævet af
onenine57 under henvisning til tromborgs væsentlige misligholdelse.
      der var på denne baggrund intet til hinder for, at onenine57 - der i øvrigt efter ophæ-
velsen måtte indrømmes en vis frist til at sælge allerede indkøbte varer fra tromborg og til at
få ændret butiksindretningen mv. - også solgte andre mærker fra butikken på orchard road
og andre steder. det findes ikke godtgjort, at andre varer herved blev solgt under tromborgs
varemærker.
      benedicte lange, der da var international sales director hos ferrosan, har forklaret, at
hun foreslog ferrosan at anvende onenine57 som distributør i singapore, idet hun kendte
indehaveren fra tidligere samarbejde, og idet hun havde tillid til, at onenine57 ville kunne
distribuere imedeen. det var efter hendes forklaring onenine57´s eget valg, hvordan de i gi-
vet fald ville distribuere imedeen. de sagkyndige medlemmer af retten bemærker i den for-
bindelse med retsformandens tiltræden, at det i internationale handelsforhold i almindelig-
hed overlades til forhandlerne i de enkelte territorier at tilrettelægge deres markedsførings-
strategi for det enkelte marked, som de – i modsætning til producenten – kender indgående.
      det lægges efter bevisførelsen til grund, at ferrosans hjemmeside på et tidspunkt vel
indeholdt en henvisning til et billede af multibrandbutikken på orchard road, men at dette
billede, som rettede sig mod markedet i singapore, var uploaded af den singaporeanske di-
stributør for ferrosan, som selv sørgede for at få billedet fjernet, straks efter at tromborg
havde gjorde indsigelse herimod.
      ferrosan frifindes herefter for tromborgs påstande. de samme påstande er nedlagt
over for onenine57, der trods sin udeblivelse uden at have afgivet svarskrift ligeledes frifin-
des herfor, idet påstandene efter det anførte ikke findes begrundet i sagsfremstillingen og det
i øvrigt fremkomne, jf. retsplejelovens § 352, stk. 1, 1. pkt.
      tim schybergs henvendelser af 27. april 2011 til altors direktør, frederik strömholm,
og af 6. maj 2011 til pfizers advokat, camilla c. collet, (sagens bilag r, s, t og u) var efter
                                               - 16 -
rettens opfattelse en overreaktion fra tromborgs side på, at ferrosan (endnu) ikke havde be-
svaret tromborgs advokats brev afsendt den 11. april 2011, henholdsvis tim schybergs mail
til altors direktør, frederik strömholm, af 27. april 2011 (sagens bilag r). det bemærkes her-
ved, at den 11. april 2011 var mandag i ugen før palmesøndag, og at dagene 16-25. april 2011
således lå i påskeugen, hvor mange virksomheder og offentlige myndigheder holder lukket.
tromborg ved tim schyberg sendte således henvendelsen til frederik strömholm, efter at
ferrosan havde haft kun 5 hverdage til at arbejde med et svar på henvendelsen. det ville
endvidere have været naturligt, og muligt mere fremmende for en løsning på sagen, hvis
tromborg havde overladt det til sin advokat selv at følge op på sit brev af 11. april 2011 i
stedet for uden om advokaten selv at sende mailen af 27. april 2011 til frederik strömholm.
       marianne tromborg schyberg og tim schyberg har forklaret, at deres hensigt med
henvendelserne på vegne tromborg var at appellere til personer, som de håbede, var fornuf-
tige, med henblik på at få disse til at reagere på deres henvendelse. de var således bekendt
med, at frederik strömholm var direktør i altor, der pr. 1. februar 2011 havde solgt ferrosan
consumer health til pfizer. ferrosan besvarede da også straks den 27. april 2001 tromborgs
advokats brev af 11. april 2011, og henvendelserne havde således den effekt, at tromborg fik
et hurtigt, og afvisende, svar.
       henvendelsen findes imidlertid ikke at være nogen markedsføring som nævnt i mar-
kedsføringslovens §§ 1 og 3, stk. 2, og det samme gælder tromborgs henvendelser til den
advokat, der behandlede sagen om virksomhedsoverdragelsen, vedrørende indgivelse af
stævning, henholdsvis indlevering af replik (sagens bilag s, t og u).
       i journalist malene severinsen artikel i børsen for den 26. august 2011 blev der givet
oplysning om indholdet af den sag, som tromborg da havde anlagt ved sø- og handelsret-
ten. marianne tromborg schyberg udtalte sig for tromborg om denne virksomheds syn på
sagen. ferrosan fik efter det oplyste mulighed for at tage til genmæle og fremkomme med sit
syn på denne sag. under disse omstændigheder findes der på tilsvarende måde ikke grund-
lag for at fastslå, at tromborg herved skulle have overtrådt de bestemmelser i markedsfø-
ringsloven, som er nævnt i ferrosans påstand 1, og de anbringender, som er anført til støtte
herfor, og som i det hele vedrører overtrædelse af markedsføringsloven. tromborg frifindes
derfor for denne påstand i sin helhed.
                                              - 17 -
      tim schyberg og marianne tromborg schybergs handlinger skete som led i deres vare-
tagelse af interesserne for tromborg aps, hvori de indtog ledende stillinger, og hvoraf de er
medejere. idet de påtalte handlinger ikke findes omfattet af markedsføringsloven og ikke har
pådraget virksomheden ansvar, og idet tim schybergs og marianne tromborg schybergs
handlinger på vegne virksomheden under de foreliggende omstændigheder ikke findes at
kunne pådrage dem et personligt ansvar for overtrædelse af markedsføringsloven, der går
videre end virksomhedens ansvar for de samme handlinger, frifindes tim schyberg og ma-
rianne tromborg schyberg for ferrosans påstande 2-4.
      efter de nedlagte påstande og sagens resultat fastsætter retten, at hver part skal bære
egne sagsomkostninger.
                          thi kendes for ret
ferrosan a/s, onenine57 pte limited, tromborg aps, marianne tromborg schyberg og tim
schyberg frifindes.
      hver part bærer egne sagsomkostninger.
      kai wøldike bested                 michael b. elmer                   anders madsen
                                          (retsformand)
                                            (sign.)
                                         ___ ___ ___
                                udskriftens rigtighed bekræftes
                                  sø- og handelsretten, den
